ആറളം ഫാമില് കാട്ടാന വിളയാട്ടം ഇരിട്ടി: ആറളം ഫാമില് കാട്ടാനക്കൂട്ടം വിളയാടുന്നു. 47 വലിയ തെങ്ങുകളും 137 തെങ്ങിന്തൈകളും നശിപ്പിച്ചു. ഫാമിന്റെ ഒന്ന്, എട്ടു ബ്ലോക്കുകളിലായി 47 വലിയ തെങ്ങുകളും ഈവര്ഷം നട്ട 137 തെങ്ങിന് തൈകളും ആനക്കൂട്ടം നശിപ്പിച്ചു. ഇരുപതോളം കമുകുകളും പത്തു കശുമാവും കറിവേപ്പില തൈകളും നശിപ്പിച്ചിട്ടുണ്ട്. ഫാം ഗോഡൗണിന്റെ മുള്ളു കമ്ബിവേലി തകര്ത്തനിലയിലാണ്. പാലപ്പുഴകീഴ്പ്പള്ളി റോഡിനോടു ചേര്ന്ന ഗോഡൗണിനു സമീപം 16 ഓളം തെങ്ങുകളാണു വീഴ്ത്തിയത്. റോഡിനു കുറുകെ തെങ്ങ് വീണു ഗതാഗതവും തടസപ്പെട്ടു. 120 തെങ്ങിന് തൈകളും കേരകല്പ ഇനത്തില്പ്പെട്ട 17 തൈകളുമാണു നശിപ്പിച്ചത്. ഫാമില് കാട്ടാനശല്യം രൂക്ഷമാണ്. കഴിഞ്ഞദിവസം കള്ളുചെത്ത് തൊഴിലാളികളെ കാട്ടാന ഓടിക്കുകയും ബൈക്കും തകര്ക്കുകയും ചെയ്തിരുന്നു.